runetrust/blame-folketinget-dk huggingface dataset:
Mikkel Bjørn (DF), 2023-05-31:
Jeg kan bekræfte over for ordføreren, at de lærere, der har hemmelig adresse og navn på grund af deres frygt i relation til det her spørgsmål, faktisk mener, at de behøver den beskyttelse, fordi de har modtaget meget konkrete trusler mod deres liv.
Så jeg er nødt til at spørge ordføreren igen, og jeg kan næsten ikke andet end at ryste på hovedet, hvis svaret er det samme: Mener Moderaterne ikke, at det er et problem, at der er skolelærere i Danmark, der frygter for deres liv, hvis de underviser i en helt legitim del af den nyere danmarkshistorie?
Monika Rubin (M), 2023-05-31:
Mange tak for spørgsmålet.
I forhold til bl.a. sundhedsforsikringer tror jeg, at de er opstået, fordi der er et marked for dem.
Altså, vi har en befolkning, der ikke føler, at de får det for deres skattekroner i vores sundhedsvæsen, som de føler de har ret til eller krav på.
Og det taler jo ind i hele det her med, at vi bliver nødt til at se på, hvordan det er, vi har tilrettelagt vores sundhedsvæsen, for vi skal jo have et sundhedsvæsen, der er så godt, at man ikke har lyst til at bruge en sundhedsforsikring, at man ikke har behov for at bruge en sundhedsforsikring.
Men jeg kan godt forstå, at man som borger vælger at gå den vej, hvis ikke man føler, at man får – hvad skal man sige – imødekommet de behov, man har, i det sundhedsvæsen, vi har.
Så det er jo et symptom på, at det ikke er godt nok, som det er nu, og det er jo præcis derfor, vi har nedsat den her Sundhedsstrukturkommission, som bliver nødt til at kigge på hele vores sundhedsvæsen på tværs af sektorer.
Kirsten Normann Andersen (SF), 2023-05-31:
Tak for det.
De rigeste køber sundhedsforsikringer, siger ordføreren.
Faktisk er antallet af sundhedsforsikringer steget fra 1,3 millioner til 2,3 millioner på blot 10 år.
2,3 millioner borgere kan komme foran i køen.
De kan også efterspørge at få mere behandling eller flere undersøgelser, hvis det er sådan, at de synes det for en sikkerheds skyld.
Nogle kan endda med kontante penge købe sig foran i køen.
Det er virkelig skævt, og det skaber om noget et A- og et B-hold.
Jeg ved ikke, hvad løsningen er, men jeg kunne virkelig godt tænke mig at høre, hvad Moderaternes forslag er til en løsning på den her utrolig store ulighed i sundhed, som er en følge af forsikringsordninger.
Monika Rubin (M), 2023-05-31:
Men så er mit svar jo præcis det samme, som det var før.
Sascha Faxe (ALT), 2023-05-31:
Udenrigsministeren har åbnet for en debat om fremtidens EU, hvor han har udtalt, at en pragmatisk flertalsafgørelse på nogle områder inden for udenrigspolitik på EU-området kunne være en mulighed.
I Alternativet er vi jo med glæde altid åbne for en rigtig god politisk debat, også når det handler om EU.
Vi synes jo, at situationen omkring f.eks. Orbán og hans gode venskab med Rusland i meget vid udstrækning illustrerer problemerne med det nuværende system, som vi har.
Så jeg vil høre, om det sådan overordnet er regeringens politik, at man gerne vil åbne for flertalsafgørelser på EU's udenrigspolitik på udvalgte områder, f.eks. ...
[Lydudfald].
Monika Rubin (M), 2023-05-31:
Jeg hørte ikke lige det sidste, fordi mikrofonen gik ud.
Men tak for spørgsmålet.
Når jeg har hørt udenrigsministeren udtale sig om det her, taler han jo om pragmatisk idealisme, og det vil sige, at det ikke bare må være pragmatismen, som ligger til grund for de beslutninger, der bliver taget; det skal også være idealismen.
Og vi er jo idealistiske i Danmark, men vi bliver også nødt til at tage beslutninger ud fra den virkelighed, vi står i, og ikke den virkelighed, vi ønsker os der kunne være.
Men de konkrete udenrigspolitiske spørgsmål tænker jeg ordføreren skal tage med udenrigsministeren.
Sascha Faxe (ALT), 2023-05-31:
Nu er vi der, hvor vi var sidst.
Men det er meget på EU-området, hvor jeg godt kunne tænke mig at høre – og der blev ikke helt svaret på det – om man som regering er åben over for at tale om flertalsafgørelser på EU-området.
Det handler jo ikke kun om en udenrigspolitisk holdning, men om en generel holdning til, hvordan vi som Danmark agerer i EU.
Monika Rubin (M), 2023-05-31:
Mange tak for spørgsmålet.
Ja, vi er lidt der, hvor vi var sidst, for vi kaster os ud i noget, der handler om meget større politiske agendaer, end jeg som politisk ordfører skal stå her på talerstolen og tale om og begynde at sætte en retning for.
Men når det så er sagt, er jeg sikker på, at udenrigsministeren har afstemt med regeringen, hvad det er, han går ud og siger, så jeg stoler på, at det, udenrigsministeren siger, også må være det, regeringen mener.
Kim Edberg Andersen (NB), 2023-05-31:
Tak for det.
Et eller andet sted havde man jo nok en forventning om, at den, der kom på som politisk ordfører fra et regeringsparti, ligesom kunne svare på de spørgsmål, der blev stillet.
Det er helt fair, at det mener ordføreren ikke hun kan – det er superfint.
Jeg vil godt vende lidt tilbage til en debat, der var tidligere, hvor Moderaternes ordfører – ikke den ordfører, der står på talerstolen nu, men hr. Jeppe Søe – stod og foregøglede os, at det faktisk ikke var en problemstilling med Muhammedtegningerne, men at det var sådan lidt tonen i debatten.
Og så vil jeg gerne spørge ordføreren, om ordføreren er af den opfattelse, at det er tonen i debatten, der gør, at min formand af og til må have PET-vagter.
Mener ordføreren virkelig, at man kan forfladige en debat i forhold til problematikkerne med islam og den problemstilling, at vi dukker nakken i stedet for at turde undervise i Muhammedtegningerne?
Er det virkelig tonen, vi skal være mere bekymrede for?
Og skal folk som fru Inger Støjberg og fru Pernille Vermund bare have en bedre tone, når de fremsætter tingene, og derfor skal de ikke beskyttes?
Er det virkelig tonen, som Moderaterne mener er problemet, og ikke islamiseringen?
Monika Rubin (M), 2023-05-31:
Mange tak for spørgsmålet.
Jeg skal prøve at se, om jeg kan svare på det, for jeg synes lidt, at spørgeren blander rigtig mange ting sammen – pærer, bananer, æbler, appelsiner.
Altså, er det Muhammedtegningerne, der bliver spurgt ind til, eller er det det problem, at der er nogle i vores folkestyre, som ikke kan udtale sig frit?
Det kunne jeg heller ikke rigtig sidste gang med hensyn til Sascha Faxe og Iran; det havde jeg rigtig svært ved, fordi min familie er i Iran, og hvad jeg står og siger her, kan påvirke dem.
Så det er noget, vi skal tage virkelig alvorligt, hvis det er sådan, at vi har problemer i vores folkestyre med, at der er nogle, der føler, at de ikke kan sige det, de vil, på den her talerstol.
Kim Edberg Andersen (NB), 2023-05-31:
Men det er jo påfaldende, at ordføreren mener, at vi politikere selvfølgelig skal kunne sige, hvad vi vil.
Jeg har modtaget døde rotter i postkassen, fordi jeg siger, hvad jeg vil, men jeg har valgt at stikke næsen frem.
Nogle, der ikke har valgt at stikke næsen frem, er gymnasielærere, der egentlig bare underviser i Muhammedkrisen og derefter bliver nødt til at have hemmelig adresse og bliver udsat for trusler.
Der bliver jeg nødt til at påpege noget, der var i den debat dengang, og det var, at der skulle vi ligesom have undersøgt, hvor stort problemet var.
Hvor mange lærere skal være bange og have hemmelig adresse, før problemet er stort nok for Moderaterne – hvor mange?
Monika Rubin (M), 2023-05-31:
Tak for spørgsmålet.
Vi skal jo netop blive klogere på, hvor omfangsrigt det her er.
Og så skal vi passe på, at vi ikke detailstyrer en hel undervisningssektor herinde fra Folketinget, men man skal løfte det ude på de konkrete skoler.
Jeg ved ikke, hvor mange skoler det er, og jeg ved ikke, hvor mange klasser det er, men lad os sige, at det er én skole og én skoleklasse – så skal man jo gøre noget helt ekstraordinært dér frem for at lægge bureaukratiske regler ned over hele vores undervisningssektor og fjerne muligheden for folkeskolelærerne for at tilrettelægge det undervisningsforløb, de mener er bedst.
Sådan som jeg har forstået det, handler det om, at vi i fremtiden får skabt større ulighed i vores samfund, hvis ikke vi gør noget ved det her – hvis ikke vi f.eks. tør være modige, ligesom man var med arbejdsmarkedspensionerne, hvor det var sådan, at dem, der var i arbejde, optjente til deres folkepension.
Måske skal vi gøre det samme i forhold til ældreplejen og ældreservice.
Det er en bold, vi kaster op i luften, og hvordan det præcis skal skrues sammen i fremtiden, har vi ikke et endegyldigt svar på, men for os handler det om, at vi tør kigge fremad, også 10, 20, 30 år frem, og se på, hvad det er for et samfund, som vores børn vokser op i.
Inger Støjberg (DD), 2023-05-31:
Tak for det.
Jeg vil faktisk gerne følge lidt op på fru Pia Olsen Dyhrs spørgsmål omkring brugerbetaling.
For fru Pia Olsen Dyhr er jo inde på noget helt rigtigt, nemlig at udenrigsministeren, altså ordførerens formand, i et meget stort anlagt interview i Avisen Danmark har været ude at sige, at der skal være brugerbetaling i ældreplejen i fremtiden.
Derfor synes jeg da sådan set bare, det ville være rart lige at høre, om hele den analyse, som udenrigsministeren lagde til grund for det, er en analyse, som fru Monika Rubin bakker op om og er enig i.
Signe Munk (SF), 2023-05-31:
Nu bliver jo rigtig nervøs: Er det ordførerens opfattelse, at når GEUS måler, at der er pesticidrester, giftrester i 50 pct. af drikkevandsboringerne, så er det en ideologisk kamp, SF fører, og at det altså ikke er noget, der bekymrer ordføreren?
Jeg var ellers af den opfattelse, da ordføreren indledte sit indlæg, at han var bekymret for drikkevandet.
Så hvad har Venstre tænkt sig at gøre for, at der ikke er så mange giftrester, som finder vej til vores drikkevand?
Morten Dahlin (V), 2023-05-31:
Vi skal sikre, at der er rent vand i de danske haner.
Det skal vi gøre gennem en god miljøbeskyttelseslovgivning.
Det skal vi gøre gennem at sikre, at de politiske aftaler, der bliver lavet, også bliver implementeret.
Når jeg nævner det med den ideologiske modstand mod fødevareerhvervet, er det bare, fordi hver gang der er en fra SF, der åbner munden og taler om den danske fødevaresektor, bliver den altid beskyldt for alt mellem himmel og jord – ofte det, der er rigtig dårligt.
Og der vil jeg bare sige, at jeg ikke deler den der ideologiske modstand mod den danske fødevaresektor.
Jeg er glad for, at vi har et stærkt landbrug i Danmark.
Pernille Vermund (NB), 2023-05-31:
Tak for det, og jeg vil også gerne tilslutte mig takken for en god tale, ikke kun på grund af indledningen omkring din og jeres datter, men også, fordi der er gode liberale takter i talen.
Jeg anerkender også, at Venstre nu har besluttet sig for, jeg skulle til at sige at gå i seng med fjenden, men altså at gøre fru Mette Frederiksen til statsminister.
Det er, hvad det er, og man ønsker at gøre en forskel.
Der er fundet 16 mia. kr. i statskassen.
Var det ikke en idé at sikre, at nogle af de milliarder kommer ud til danskerne i form af lempede elafgifter, også i det sidste halvår?
Morten Dahlin (V), 2023-05-31:
Tusind tak for spørgsmålet.
Jeg kan konstatere, at jeg får travlt.
Jeg ved ikke, om det er på samme tid, at spørgeren forestiller sig det, men jeg kan konstatere, at jeg får ganske, ganske travlt.
Jeg er helt enig med Nye Borgerlige i, at danskerne skal have lov at beholde nogle flere af deres egne penge.
Derfor er regeringen også født med et offensivt skatteprogram, der sænker skatten både for virksomheder og for borgere.
Og jeg lytter da meget gerne til input til, hvor man ellers kunne gå ned ad det spor.
Derfor vil jeg da også opfordre spørgeren og spørgerens parti til at melde sig konstruktivt ind i de forhandlinger, der er.
Da vi eksempelvis havde finanslovsforhandlingerne, var der jo nogle blå partier, der faktisk meldte sig konstruktivt ind og tog ansvar.
De kom med forslag til ansvarlige skattelettelser, som så rent faktisk kom igennem.
Så jeg synes da, det lyder som en spændende idé, og jeg vil opfordre Nye Borgerlige til at møde op til eksempelvis finanslovsforhandlinger eller andre forhandlinger med de forslag, og så må vi jo diskutere det dér.
Jeg tager vores drikkevand meget, meget alvorligt.
Jeg kan afsløre over for spørgeren, at jeg tidligere i dag er blevet advaret af fru Inger Støjberg om, at jeg øjensynlig gør noget forkert, fordi jeg nogle gange drikker direkte fra min haveslange, og det er åbenbart giftigt og farligt, så det må man ikke længere gøre.
Der er sikkert nogle, der vil sige, at det forklarer en hel del om min opførsel.
Men jeg går meget op i at sikre fremtidige generationers drikkevand.
Det er også derfor, at de sprøjtemidler, der bliver brugt i landbruget i dag, er godkendt af miljømyndighederne.
Det synes jeg bare er væsentligt at holde sig for øje, når man ser det, der nogle gange er sådan nærmest en ideologisk kamp fra venstrefløjen mod danske fødevareproducenter.
Jeg synes, og det er jeg sikker på at man sagtens kan, vi skal finde en balance imellem på den ene side at have et stærkt, veldrevet og enormt indtjenende dansk fødevareerhverv i Danmark og så samtidig sikre, at vi har rent vand i vandhanen.
Det kan godt lade sig gøre uden at føre en eller anden ideologisk kamp mod den danske fødevaresektor.
Den her regering er født med et program, der sænker skattetrykket.
Det er jeg rigtig glad for som Venstremand og som liberal.
Og de partier, der måtte have gode forslag til, hvor man ellers kan skrue på skatteskruen, særlig hvis man skruer den nedad, er meget velkomne til at dukke op til de politiske forhandlinger.
Og jeg skal forsikre fru Pernille Vermund om, at uanset hvor små Nye Borgerlige er, vil jeg ikke glemme fru Pernille Vermund.
Susie Jessen (DD), 2023-05-31:
Tak, og tak for talen.
Der blev sagt rigtig, rigtig mange gange, at Venstre gør en forskel.
Jeg ved det ikke rigtig, men nogle gange synes jeg også, det er sådan, at det, hvis man er nødt til at pointere noget rigtig mange gange, måske så er, fordi man har svært ved at få øje på det.
Det, som mange mennesker har fået øje på her, er jo, at Venstre uddeler checks til arbejdsløse indvandrere.
Det, som vi har fået øje på, er, at Venstre er med til at lave en kilometerafgift på lastbilerne, sådan at hver tiende lastbil måske ikke mere kører på vejene, og det, som vi også ser, er, at der er en CO 2 -afgift på vej i landbruget, hvor det kan ende med, at priserne på oksekød, mælk, smør, altså alle de der ting, vi alle sammen bruger i vores hverdag, kommer til at stige.
Så jeg har rigtig meget svært ved at få øje på, at Venstre gør en overvejende positiv forskel i den her regering.
Det, der er mit spørgsmål er, hvordan Venstre vil sikre sig, at regningen på alle de her afgifter, man lægger ned over dansk erhvervsliv, ikke ender hos forbrugerne.
Morten Dahlin (V), 2023-05-31:
Men hvor er jeg glad for, at Danmarksdemokraterne stiller det spørgsmål, og jeg skal også være helt ærlig: Jeg har snydt lidt, for jeg havde forberedt mig på det.
Jeg ved jo, at spørgerens partiformand næsten ikke kan åbne munden uden at sige, at hun kæmper for danske værdier, danske værdier, danske værdier.
Man kan tage spørgerens logik, altså at det, hvis man er nødt til at gentage noget, så er, fordi andre ikke rigtig kan få øje på det.
Så jeg kan forstå, at Danmarksdemokraterne med den logik åbenbart ikke kæmper for danske værdier.
Når det kommer til skatter og afgifter, danner ordføreren et forkert billede.
Den her regering kommer til at sænke skatter og afgifter for danske virksomheder, og et af de steder, hvor det eksempelvis kommer landdistrikterne mest til gavn, er, når det handler om de familie- og de ejerledede virksomheder.
Tre ud af fire arbejdspladser uden for de større byer er familie- eller ejerledede virksomheder, og de står, når de generationsskifter, til at blive ramt af en meget stor skat.
Den sørger vi nu for bliver reduceret med en tredjedel, sådan at virksomhederne og arbejdspladserne kan blive i Danmark og de kan blive i landdistrikterne, i stedet for at de forsvinder.
Det synes jeg er at gøre en forskel.
Susie Jessen (DD), 2023-05-31:
Okay, men så kan det jo sagtens være, at der f.eks. er en række Venstreborgmestre, der har fanget det her helt forkert.
Når det er sådan, at de går ud og siger, at det her kommer til at gå ud over landdistrikterne og muligheden for at drive virksomhed i tyndere befolket områder, har de så simpelt hen ikke forstået, hvad det er, der foregår – altså når Landdistrikternes Fællesråd går ud og advarer mod det her?
Hvad med, når Landbrug & Fødevarer rent faktisk siger, hvor meget det er, landbruget i øjeblikket gør for at sikre den grønne omstilling?
Har de også misforstået et eller andet?
Altså, er det bare dem, der ikke forstår noget?
Pernille Vermund (NB), 2023-05-31:
Men vi var sådan set med i finanslovsforhandlingerne.
Vi er bare efterhånden måske så små, at man glemte at invitere os, da de skulle afrundes.
Og nu siger jeg »glemte«, og det skal jeg måske sige i citationstegn, for der var nok en bagtanke med det.
Så vi møder meget gerne op, men det kræver selvfølgelig, at man bliver inviteret.
Men tilbage til elafgiften: Er Venstre indstillet på at bruge nogle af de penge, man har fundet nu, på at gøre det billigere at være dansker ved at sænke elafgiften?
Morten Dahlin (V), 2023-05-31:
Jeg er ikke helt sikker på, hvad ordføreren præcis mener, når han taler om at investere i forebyggelse.
Det kan jo være mange ting.
Men pointen om, at vi ikke i høj nok grad bryder den negative sociale arv i Danmark, er jeg helt enig i.
Vi kan se nu, at den sociale arv i Danmark, når det gælder uddannelse, er på samme niveau som i USA.
Vi kan se, at børn, der vokser op i familier, hvor moren og faren er på kontanthjælp, i al for høj grad kommer til at være på kontanthjælp.
Det system med den lave grad af social mobilitet har vi jo opbygget på trods af høje skatter, på trods af en stor offentlig sektor, på trods af et stort beskæftigelsessystem og på trods af et dyrt uddannelsessystem, så måske skal man ikke bare bruge flere penge på det samme, men også bruge dem på en ny måde.
Morten Messerschmidt (DF), 2023-05-31:
Jeg er fuldstændig overbevist om, at hr. Morten Dahlin er og vil blive en fuldstændig forrygende far.
Men når nu hr. Morten Dahlin selv kommer ind på det spor, er der en ting, jeg har tænkt over hvordan han vil håndtere.
Julen giver jo sig selv ligesom påske og pinse osv., men hvad har han egentlig tænkt sig at sige til sin datter om nogle år, når hun sådan bliver bevidst om, at han har afskaffet en helligdag, som i 300 år har forenet danskerne?
Altså, hvad siger man?
Siger man, at der var et tidspunkt, hvor der var en tradition og man gik en tur på volden og måske gik i kirke og gik en tur i skoven bagefter og samledes i familien – der var en tradition – og man bagte hveder og hyggede sig, og det havde man gjort i de der 300 år, men far kom en dag for skade at skulle i regering, og så fjernede vi det?
Hvad var begrundelsen?
Morten Dahlin (V), 2023-05-31:
For det første må jeg bare berolige hr. Morten Messerschmidt.
Det er ikke og det bliver ikke regeringens eller Venstres politik at forbyde bagning af hveder.
Og hvis man som politiker bare satte sig hen i hjørnet og ignorerede den strukturelle udfordring med mangel på arbejdskraft i den private og i den offentlige sektor, ville man lade stå til, og så ville man ikke give den næste generation de samme muligheder for at vokse op i et godt velfærdssamfund, som jeg selv har haft.
Derfor tog jeg ansvar, og derfor var jeg med til at gøre en forskel, også selv om det ikke var vanvittig populært.
Og så tror jeg, at jeg vil kigge min datter i øjnene og sige, at det at være et ansvarsfuldt menneske nogle gange handler om ikke at gøre det, der er populært, men om at gøre det, der er rigtigt, fordi det er sådan, man kan være med til at gøre en forskel.
Morten Messerschmidt (DF), 2023-05-31:
Men det er jo ikke sådan, at man er ansvarsfuld, hver gang man gør noget upopulært.
Den vej vil jeg gerne advare hr. Morten Dahlin mod at gå, både som far og som politiker.
Altså, det her er både upopulært og vanvittig uklogt.
For det at rive helligdage og traditioner i stykker for et folk er jo netop det, der gør, at sammenhængskraften begynder at erodere.
Det, der gør, at vi i Danmark kan tale om og opfatte os selv som et folk, er jo, at vi har nogle ting, vi bare gør.
Vi har jul, påske, pinse, og vi har et sprog, og vi har en historie.
Og hvis man som en anden gal professor begynder at tage de der små komponenter ud af folkets legeme, begynder det at gå i stykker.
Signe Munk (SF), 2023-05-31:
Jeg holder af hverdagen, og sådan en lille god ting ved hverdagen, som jeg er bekymret for at vi mister, er, at når man åbner for vandhanen, kommer der bare postevand ud, rent og skønt.
Det er jeg lidt bekymret for at vi er i gang med at sætte over styr, og det er jo, fordi vi kan se, at i over 50 pct. af de danske drikkevandsboringer sniger giften sig ned.
Det er ikke kun vores generation, ordførerens og min, der står til at miste, det er også vores børns generation.
Men, og der er desværre et »men«, det sker ikke.
Den aftale er ikke blevet overholdt.
Der bliver sprøjtet med masser af gift ved de danske drikkevandsboringer.
Derfor vil jeg høre ordføreren: Hvad har Venstre tænkt sig at gøre ved, at vores drikkevand bliver forgiftet?
Noah Sturis (ALT), 2023-05-31:
Tak, og tak for talen.
Regeringen vil øge den strukturelle beskæftigelse med 45.000 fuldtidsstillinger for at øge bnp med 1 pct.
Det vil samlet set koste os danskere ca. 85 millioner timers fritid.
Det er i vores fritid, vi er sammen med de mennesker, som vi er nærmest, og som vi elsker.
Det er i vores fritid, vi drager omsorg for vores venner og familie.
Mit spørgsmål er: Hvad er værdien af alle de nærværende øjeblikke, som vi danskere vil gå glip af som følge af regeringens reformer?
Hvad er værdien af de ophold i naturen, som vi vil gå glip af?
Og hvad er værdien af den tid med vores børn, som vores børn vil gå glip af med deres forældre?
Morten Dahlin (V), 2023-05-31:
Tak for spørgsmålet.
Jeg går meget ind for fritid.
Jeg går meget ind for frivillige forpligtende fællesskaber, hvor mennesker kan udfolde sig.
Det mener jeg er et kæmpestort problem.
Så sætter ordføreren, synes jeg, fokus på noget meget interessant, nemlig den udvikling, vi ser, hvor jo rigere det her samfund bliver, jo flere er der, der vælger at bruge den velstandsstigning ikke til at øge deres egen indkomst og dermed deres skattebetaling, men til mere fritid.
Hvis vi alle sammen arbejder mindre, hvis vi alle sammen yder mindre, men vi samtidig kræver mere og mere af velfærdssamfundet, er der jo et tidspunkt, hvor den ligning knækker.
Det bliver man også nødt til at diskutere, når man påstår, at alle bare skal arbejde mindre og yde mindre, men samtidig lover danskerne, at velfærden bliver bedre og velfærden bliver dyrere.
Det hænger ikke helt sammen.
Noah Sturis (ALT), 2023-05-31:
Men nu er det sådan, at vi fra Det Økonomiske Råd og fra Finansministeriet ved, at de danske statsfinanser er overholdbare både på kort sigt, på mellemlang sigt og på lang sigt.
Så hvis vi ikke skal gå ned i arbejdstid nu, hvornår så?
Er det noget, som Venstre overhovedet vil gå ind for?